
รายงานผลการดำเนินงาน
ตามนโยบายการบริหารทรัพยากรบุคคล
ประจำปีงบประมาณ พ.ศ. 2564

ขององค์การบริหารส่วนตำบลทุ่งรัง
อำเภอกาญจนดิษฐ์  จังหวัดสุราษฎร์ธานี
รายงานผลการบริหารดำเนินงานตามนโยบายการบริหารทรัพยากรบุคคล
ขององค์การบริหารส่วนตำบลทุ่งรัง ประจำปีงบประมาณ พ.ศ. 2564
	แผนการดำเนินงาน
	เป้าประสงค์
	ตัวชี้วัด
	ผลการดำเนินงาน
	ผลการวิเคราะห์/ข้อเสนอแนะ

	นโยบายด้านการปรับปรุงโครงสร้าง ระบบงาน และการบริหารอัตรา
	เพื่อเป็นการวางแผนสนับสนุนและส่งเสริมให้มีโครงสร้าง ระบบงาน การจัดกรอบอัตรากำลัง และการบริหารอัตรากำลังให้เหมาะสม สอดคล้องกับภารกิจขององค์กรและเพียงพอ มีการวางเส้นทางความก้าวหน้าของสายงาน มีความคล่องตัวต่อการขับเคลื่อนการดำเนินงานของทุกหน่วยงานในองค์กร
	1. อัตรากำลังสอดคล้องกับปริมาณงาน ภารกิจหน้าที่ความรับผิดชอบของแต่ละส่วนราชการและภาพรวมในองค์กร
2. ไม่มีตำแหน่งว่างในกรอบอัตรากำลัง 
3. ระบบประเมินผลการปฏิบัติงานตามผลสัมฤทธิ์ของงานและสมรรถนะหลัก
4. เส้นทางความก้าวหน้าของสายอาชีพ
	1. ประกาศโครงสร้างส่วนราชการ ขนาดกลาง เป็นประเภทสามัญ

2. ปรับปรุงแผนอัตรากำลัง 3 ปี ประจำปีงบประมาณ พ.ศ. 2564
3. ประกาศรับโอนพนักงานส่วนตำบลมาดำรงตำแหน่งที่ว่างตามแผนอัตรากำลัง 3 ปี
4. จัดทำสมรรถนะ และนำสมรรถนะมาใช้เป็นเครื่องมือในการบริหารทรัพยากรบุคคล ทั้งด้านการสรรหา การเลื่อนขั้นเงินเดือนและปรับตำแหน่ง การประเมินผลการปฏิบัติงาน การวางแผนการพัฒนาบุคลากรและการบริหารผลตอบแทน
5. มีเส้นทางความก้าวหน้าของสายอาชีพ
6. จัดทำระบบประเมินผลการปฏิบัติงานตามผลสัมฤทธิ์ของงานและสมรรถนะหลัก

	1. ควรวางแผนล่วงหน้าในการกำหนดอัตรากำลังให้สอดคล้องกับปริมาณในปัจจุบัน รวมถึงปริมาณงานที่จะเพิ่มขึ้นภายใน 3 ปี รองรับภารกิจที่ได้รับการถ่ายโอนมาจากส่วนกลาง การกำหนดแนวทางพัฒนาคน มาตรการส่งเสริม
ขวัญกำลังใจ และมาตรการการลงโทษทางวินัย
2. ควรมีการปรับปรุงแผนอัตรากำลัง อย่างน้อยปีละ 1 ครั้ง
3. ประเมินอัตรากำลังที่มีอยู่ ยุบเลิกตำแหน่งว่างซึ่งไม่มีความจำเป็น เพื่อให้สอดคล้องตามแนวทางการปรับลดภาระค่าใช้จ่ายด้านการบริหารงานบุคคล 

	แผนการดำเนินงาน
	เป้าประสงค์
	ตัวชี้วัด
	ผลการดำเนินงาน
	ผลการวิเคราะห์/ข้อเสนอแนะ

	นโยบายด้านการพัฒนาบุคลากร
	เพื่อส่งเสริมให้มีการพัฒนาอย่างเป็นระบบทั่วถึง และต่อเนื่อง โดยการเพิ่มพูน ความรู้ ความสามารถ ศักยภาพ และทักษะการทำงานที่เหมาะสม สอดคล้องกับสถานการณ์ วิสัยทัศน์ และยุทธศาสตร์ขององค์กร เพื่อให้การขับเคลื่อนการดำเนินงาน ตามพันธกิจขององค์กรเป็นไปอย่างมีประสิทธิภาพ และประสบผลสำเร็จตามเป้าหมาย รวมทั้งส่งเสริมคุณธรรมและจริยธรรมให้กับบุคลากรในองค์กร
	1. มีแผนพัฒนาบุคลากร
2. มีการพัฒนาศักยภาพผู้บริหารและเพิ่มขีดความสามารถในการปฏิบัติงานให้กับผู้ปฏิบัติงาน 
3. บุคลากรยึดมั่นในวัฒนธรรมองค์กร
4. ไม่มีข้อร้องเรียนด้านพฤติกรรมและการทำงาน
5. มีการถ่ายทอดความรู้ การแลกเปลี่ยนความรู้และประสบการณ์ในการทำงานอย่างต่อเนื่อง
	1. จัดทำแผนพัฒนาบุคลากรให้สอดคล้องกับบทบาทและภารกิจขององค์การบริหารส่วนตำบล
2. จัดทำแผนพัฒนาบุคลากรตามตำแหน่งงานและสายอาชีพตามสมรรถนะ แผนการสืบทอดตำแหน่งและการบริหารจัดการคนดีและคนเก่งขององค์กร
3. จัดส่งบุคลากรเข้ารับการฝึกอบรม เพิ่มพูนความรู้ตามสายงาน จำนวน 12 สายงาน
4. จัดทำโครงการฝึกอบรมพัฒนาคุณธรรมจริยธรรม ประจำปี 2564
5. พัฒนางานด้านการจัดการความรู้ องค์ความรู้ เพื่อสร้างวัฒนธรรมเรียนรู้ การถ่ายทอดความรู้ การแลกเปลี่ยนความรู้ และประสบการณ์ในการทำงานอย่างต่อเนื่อง 

	1. ควรส่งเสริมให้พนักงานส่วนตำบลและพนักงานจ้างเข้าอบรมเพื่อเพิ่มศักยภาพในการปฏิบัติงาน อย่างน้อยคนละ 1 หลักสูตร 

	แผนการดำเนินงาน
	เป้าประสงค์
	ตัวชี้วัด
	ผลการดำเนินงาน
	ผลการวิเคราะห์/ข้อเสนอแนะ

	นโยบายด้านการพัฒนาระบบสารสนเทศ
	เพื่อส่งเสริมให้มีการนำระบบเทคโนโลยีสารสนเทศมาใช้ในการบริหารจัดการทรัพยากรมนุษย์ เพื่อให้ได้ข้อมูลที่ถูกต้อง ครบถ้วน รวดเร็ว ทันสมัยและเป็นปัจจุบัน ช่วยลดขั้นตอนของงาน ปริมาณเอกสาร สามารถนำไปวิเคราะห์เพื่อการวางแผนตัดสินใจในการปฏิบัติงานและใช้บริหารงานด้านบุคลากรได้อย่างมีประสิทธิภาพ
	1. มีระบบฐานข้อมูลบุคลากร
2. มีการนำระบบเทคโนโลยีสารสนเทศมาใช้ในการเพิ่มประสิทธิภาพการปฏิบัติงาน

	1. จัดให้มีเว็บไซต์ และเฟซบุ๊ค ในการสนับสนุนการทำงาน ไว้สำหรับประชาสัมพันธ์ผลการปฏิบัติงาน นโยบายผู้บริหาร มาตรการ หลักเกณฑ์การปฏิบัติงาน คู่มือการปฏิบัติงานเชื่อมต่อหน่วยงานอื่นในการค้นหาข้อมูล รวมถึงการร้องเรียนผ่านเว็บไซต์ ถามตอบปัญหา ข้อสงสัยของประชาชนสนองนโยบายรัฐบาล ไทยแลนด์ 4.0
2. จัดให้มีกลุ่มไลน์ ขององค์การบริหารส่วนตำบลทุ่งรัง เพื่อใช้สำหรับประชาสัมพันธ์ข่าวสาร แจ้งเวียนให้ทราบ ถือปฏิบัติ และสั่งงาน รวมถึงการรายงานผลให้ผู้บังคับบัญชาทราบ
3. จัดหาวัสดุ อุปกรณ์ ด้านเทคโนโลยี ให้กับพนักงาน เจ้าหน้าที่ใช้ในการปฏิบัติงานที่ทันสมัย สามารถใช้ทรัพยากรร่วมกันได้อย่างประหยัด ในระบบเครือข่าย การแชร์เครื่องพิมพ์ เครื่องถ่ายเอกสาร และสามารถสั่งพิมพ์งานผ่านเครือข่ายคอมพิวเตอร์

	1. สามารถลดระยะเวลาในการปฏิบัติงาน ทำให้ทำงานได้สะดวก รวดเร็วขึ้น แต่บุคลากรบางส่วนยังขาดความรู้ความเข้าใจเกี่ยวกับเทคโนโลยี  สมควรจัดส่งบุคลากรในสังกัดเข้ารับการฝึกอบรมด้านสารสนเทศ
 2. ควรจัดสรรงบประมาณในการดำเนินงานเพิ่มเติม และปรับปรุงระบบต่าง ๆ ให้ทันสมัย

	แผนการดำเนินงาน
	เป้าประสงค์
	ตัวชี้วัด
	ผลการดำเนินงาน
	ผลการวิเคราะห์/ข้อเสนอแนะ

	นโยบายด้านสวัสดิการ
	เพื่อเสริมสร้างขวัญกำลังใจให้กับพนักงาน เกิดความรัก ความทุ่มเทกำลังกายกำลังใจให้กับองค์กร และสร้างความมั่นใจให้กับบุคลากรในความปลอดภัยในการทำงาน
	1. บุคลากรมีแรงจูงใจในการปฏิบัติงาน
2. สภาพความปลอดภัย อาชีว อนามัย และสภาพแวดล้อมในการทำงาน
3. มีสิ่งจูงใจ ผลประโยชน์ตอบแทนพิเศษ 
	1. จัดทำโครงการยกย่องชมเชยผู้มีคุณธรรม จริยธรรมในการให้บริการประชาชนดีเด่น ประจำปี 2564
2. จัดกิจกรรมวันคล้ายวันเกิดให้กับคณะผู้บริหาร พนักงานส่วนตำบล พนักงานจ้างทุกคน 
3. ประกาศรายชื่อพนักงานส่วนตำบล พนักงานจ้างที่ได้รับการประเมินผลการปฏิบัติงานในระดับดีเด่น ในแต่ละรอบการประเมิน 
4. จัดกิจกรรม 5 ส เดือนละ 1 ครั้ง เพื่อให้องค์กรเป็นองค์กรที่น่าอยู่ สภาพแวดล้อมในการทำงานสะอาด 
5. ปรับปรุงช่องทางการสื่อสารด้านการบริหารทรัพยากรบุคคลในเว็บไซต์
6. มีมาตรการป้องกันการติดเชื้อไวรัสโคโรน่า 2019 คือ มีเครื่องวัดอุณหภูมิ เจลล้างมือ หน้ากากอนามัย สำหรับพนักงานและผู้มาติดต่อราชการ

	1. ควรเพิ่มช่องทางการสื่อสารให้มากขึ้น เช่น ไลน์ เฟซบุ๊ค เป็นต้น
2. ควรปรับปรุงสถานที่ทำงานให้มีความเหมาะสมกับจำนวนบุคลากร และเพื่อเป็นการอำนวยความสะอาดให้กับผู้มาติดต่อราชการ

	แผนการดำเนินงาน
	เป้าประสงค์
	ตัวชี้วัด
	ผลการดำเนินงาน
	ผลการวิเคราะห์/ข้อเสนอแนะ

	นโยบายด้านการบริหาร
	เพื่อให้การบริหารราชการเป็นไปตามหลักการบริหารจัดการที่ดี การลดขั้นตอนในการทำงาน ประชาชนได้รับการบริการรวดเร็วยิ่งขึ้น ลดการสูญเสีย รวมทั้งเพื่อให้พนักงานส่วนตำบล พนักงานจ้าง ปฏิบัติงานได้ตรงตามสายงานและหน้าที่ความรับผิดชอบ ไม่เกี่ยงงาน เป็นไปตามขั้นตอนภายใต้การบังคับบัญชาหัวหน้างานหรือหัวหน้าส่วนราชการ
	1. การปฏิบัติราชการเป็นไปตามคำสั่งมอบหมายงาน การรักษาราชการแทน และการปฏิบัติราชการแทน
2. มีแผนการปฏิบัติงานประจำปี
3. มีการติดตามผลการดำเนินงาน 
	1. จัดทำคำสั่งมอบหมายงาน การปฏิบัติราชการให้กับพนักงานส่วนตำบลและพนักงานจ้าง ตรงตามมาตรฐานกำหนดตำแหน่ง สายงาน และหน้าที่อื่นเพื่อเพิ่มพูนความรู้
2. จัดทำคำสั่งให้พนักงานส่วนตำบลรักษาราชการแทน หัวหน้าส่วนราชการในกรณีตำแหน่งว่าง หรือมีแต่ไม่สามารถปฏิบัติราชการได้
3. จัดทำคำสั่งให้รองปลัดองค์การบริหารส่วนตำบลและหัวหน้าส่วนราชการ รักษาราชการแทนปลัดองค์การบริหารส่วนตำบล
4. มีการติดตามและประเมินผลด้วยการประชุมประจำเดือน เพื่อรับทราบปัญหาอุปสรรค และปรับปรุงแก้ไขอย่างต่อเนื่อง 
5. จัดทำแผนปฏิบัติงานประจำปี ตามภาระหน้าที่ ความรับผิดชอบที่กำหนดไว้

	1. ควรมีการประชุมระหว่างผู้บริหารกับหัวหน้าส่วนราชการเป็นประจำทุกเดือน
2. ควรจัดประชุมพนักงานส่วนตำบลและพนักงานจ้าง เพื่อติดตามประเมินผลการปฏิบัติงานเป็นประจำทุกเดือน


